## Zakon o izmjenama i dopunama Zakona o financiranju jedinica lokalne i područne (regionalne) samouprave

### NN 107/2001 (5.12.2001.), Zakon o izmjenama i dopunama Zakona o financiranju jedinica lokalne i područne (regionalne) samouprave

# Hrvatski sabor

1767

Na teme­lju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O FINANCIRANJU JEDINICA LOKALNE I PODRUČNE (REGIONALNE) SAMOUPRAVE

Proglašavam Zakon o izmjenama i dopunama Zakona o financira­nju jedinica
lokalne i područne (re­gionalne) samouprave, koji je donio Hrvatski sabor na
sjednici 28. studenoga 2001.

Broj: 01-081-01-3732/2
Zagreb, 30. studenoga 2001.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O FINANCIRANJU JEDINICA LOKALNE I PODRUČNE (REGIONALNE) SAMOUPRAVE

Članak 1.

U Zakonu o financira­nju jedinica lokalne i područne (re­gionalne) samouprave
(»Narodne novine«, br. 117/93., 69/97., 33/00. i 73/00., 127/00., 59/01) u
članku 45. stavak 4. mije­nja se i glasi:

»(4) Prihod od poreza na dohodak raspodje­ljuje se i to:

1. Na području općine,
odnosno grada koji ne financira decentralizirane izdatke osnovnog školstva
prema posebnom zakonu udio u porezu na dohodak iznosi i to:

a) udio općine, odnosno grada
32%,

b) udio županije 8%, uvećano
za dodatni udio poreza na dohodak iz točke 7. ovoga stavka,

c) udio pozicije za potpore
izravna­nja za decentralizirane funkcije 21%,

d) udio države 29,60%.

2. Na području općine,
odnosno grada posebne državne skrbi (Zakon o područjima posebne državne skrbi,
»Narodne novine«, br. 44/96., 57/96., 124/97. i 73/00.) u razdob­lju utvrđenom
člankom 14.a navedenoga Zakona, koji ne financira decentralizirane funkcije
osnovnog školstva prema posebnom zakonu, udio u porezu na dohodak iznosi i to:

– Općine, odnosno grada iz
članka 4. stavka 1. i 2. točke a) te iz članka 5. stavka 1. navedenoga Zakona
iznosi:

a) udio općine, odnosno grada
32%, uvećano za udio poreza na dohodak države od 60% ustup­ljen općini, odnosno
gradu prema članku 14.a navedenoga Zakona,

b) udio županije 8%,

c) udio pozicije za potpore
izravna­nja za decentralizirane funkcije 0%,

d) udio države 0%.

– Općine, odnosno grada iz
članka 4. stavka 2. točke b) i c) te iz članka 5. stavka 2. navedenoga Zakona
iznosi:

a) udio općine, odnosno grada
32%, uvećano za udio poreza na dohodak države ustup­ljen općini, odnosno gradu
prema članku 14.a navedenoga Zakona,

b) udio županije 8%, uvećano
za dodatni udio poreza na dohodak iz točke 7. ovoga stavka,

c) udio pozicije za potpore
izravna­nja za decentralizirane funkcije 21%,

d) udio države 29,60%, uma­njen
za udio poreza na dohodak države ustup­ljen općini, odnosno gradu prema članku
14.a navedenoga Zakona.

3. Na području općine,
odnosno grada na otoku koji ne financira decentralizirane funkcije osnovnog
školstva prema posebnom zakonu, udio u porezu na dohodak iznosi:

a) udio općine, odnosno grada
32%, uvećano za udio poreza na dohodak države od 30,00% ustup­ljen općini ili
gradu koji zak­ljuče sporazum o zajedničkom financira­nju kapitalnog projekta
od interesa za razvoj otoka,

b) udio županije 8%, uvećano
za dodatni udio poreza na dohodak iz točke 7. ovoga stavka,

c) udio pozicije za potpore
izravna­nja za decentralizirane funkcije 21%,

d) udio države 0%.

4. Na području grada koji
financira decentralizirane funkcije osnovnog školstva prema posebnom zakonu,
udio u porezu na dohodak iznosi:

a) udio grada 32%, uvećano za dodatni udio poreza na dohodak iz točke 7.
ovoga stavka,

b) udio županije 8%, uvećano za dodatni udio poreza na dohodak iz točke
7. ovoga stavka uma­njen za udio poreza na dohodak za osnovno školstvo,

c) pozicije za potpore izravna­nja
za decentralizirane funkcije 21%,

d) udio države 29,60%.

5. Na području Grada Zagreba,
koji financira decentralizirane funkcije prema posebnom zakonu, udio u porezu
na dohodak iznosi:

a) udio Grada Zagreba 45%,
uvećano za dodatni udio u porezu na dohodak iz točke 7. ovoga stavka,

b) udio pozicije za potpore
izravna­nja za decentralizirane funkcije 21%,

c) udio države 24,60%.

6. Na području grada posebne
državne skrbi iz članka 4. stav­ka 2. točke b) i c) te iz članka 5. stavka 2.
Zakona o područjima posebne državne skrbi (»Narodne novine«, br. 44/96.,
57/96., 124/97. i 73/00.) u razdob­lju utvrđenom člankom 14.a Zakona o
područjima posebne državne skrbi, koji financira decentralizirane funkcije
osnovnog školstva prema posebnom zakonu, udio u porezu na dohodak iznosi:

a) udio grada 32%, uvećano za
udio poreza na dohodak države ustup­ljen gradu prema članku 14.a navedenoga
Zakona i za dodatni udio poreza na dohodak iz točke 7. ovoga stavka,

b) udio županije 8%, uvećano
za dodatni udio poreza na dohodak iz točke 7. ovoga stavka, uma­njen za udio
poreza na dohodak za osnovno školstvo,

c) udio pozicije za potpore
izravna­nja za decentralizirane funkcije 21%,

d) udio države 29,60%, uma­njeno
za udio poreza na dohodak države ustup­ljen gradu prema članku 14.a navedenoga
Zakona.

7. Grad, županija i Grad
Zagreb za decentralizirane funkcije prema posebnom zakonu imaju pravo na
dodatni udio u porezu na dohodak za funkcije i to:

Osnovno školstvo                                  2,9%

Sred­nje školstvo                                    2,0%

Socijalnu skrb

– centre za socijalnu
skrb                       0,4%

– domove za
starije i nemoćne osobe      1,6%

Zdravstvo

– ustanove u
vlasništvu županija             2,5%.

8. Na području grada i općine
koji je osnivač i koji financira redovnu djelatnost zaposlenika javne
vatrogasne postrojbe, na teme­lju Zakona o vatrogastvu, udio grada i općine u
porezu na dohodak uvećava se:

– u 2002. godini za 2% poreza
na dohodak,

– u 2003. godini za 4% poreza
na dohodak,

– u 2004. godini za 6% poreza
na dohodak,

– u 2005. godini i da­lje za
8% poreza na dohodak.

U istom postotku sma­njuje se
udio države u raspodjeli poreza na dohodak na području tih gradova i općina.«

Članak 2.

U članku 45.a stavci 4., 5. i 6. mije­njaju se i glase:

»(4) Jedinica lokalne i područne (re­gionalne) samouprave odgovorna za prenesene
funkcije dužna je u 2001. godini sredstva ostvarena od povećanog udjela iz
poreza na dohodak i od potpore izravna­nja prenositi svakoj ustanovi razmjerno
prema odluci o minimalnim standardima. Jedinica lokalne i područne (re­gio­nalne)
samouprave odgovorna za prenesene funkcije dužna je u 2002. godini sredstva
ostvarena od povećanog udjela iz poreza na dohodak i od potpore izravna­nja
prenositi svakoj ustanovi raz­mjerno prethodnoj godini prema odluci o
minimalnim standardima.

(5) Jedinica lokalne i
područne (re­gionalne) samouprave u 2002. godini može raspodijeliti sredstva
ostvarena od povećanog udjela u porezu na dohodak i od potpore izravna­nja po
ustanovama unutar skupina pojedine djelatnosti, ali se preraspodjela mora
zasnivati na planu objav­ljenom najma­nje 2 mjeseca prije ­nje­gova usvaja­nja.
Preraspodjelom se pojedinoj ustanovi ne mogu sma­njiti sredstva za više od 20%
od prošlogodiš­nje­g iznosa sredstava utvrđenog odlukom o minimalnim
standardima.

(6) Jedinica lokalne i
područne (re­gionalne) samouprave od 2003. godine može raspodijeliti sredstva
ostvarena od povećanog udjela u porezu na dohodak i od potpore izravna­nja po
ustanovama unutar skupina pojedine djelatnosti, ali se preraspodjela mora
zasnivati na planu objav­ljenom najma­nje 2 mjeseca prije ­nje­gova usvaja­nja.«

Članak 3.

U članku 45.b iza stavka 2.
dodaje se stavak 3. koji glasi:

»(3) Jedinice lokalne
samouprave iz stavka 1. i 2. ovoga članka svoje odluke i druge akte dostav­ljaju
županiji na čijem se području nalaze.«

Članak 4.

Ovaj Zakon stupa na snagu osmoga dana od objave u »Narodnim novinama«, a
primje­njuje se od 1. siječ­nja 2002.

Klasa: 015-01/01-01/04
Zagreb, 28. studenoga 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 107/2001-1767